ଟେଲି ଅଭିନେତ୍ରୀ ନିକିତାଙ୍କ ମୃତ୍ୟୁ ଘଟଣାକୁ ୨୪ ଘଣ୍ଟା ବିତିଲାଃ ହେଲେ ଏବେବି ମୃତ୍ୟୁ ଉପରୁ ହଟିନି ସସପେନ୍ସ - Prameya News7\nଟେଲି ଅଭିନେତ୍ରୀ ନିକିତାଙ୍କ ମୃତ୍ୟୁ ଘଟଣାକୁ ୨୪ ଘଣ୍ଟା ବିତିଲାଃ ହେଲେ ଏବେବି ମୃତ୍ୟୁ ଉପରୁ ହଟିନି ସସପେନ୍ସ\n6/01/2019 at 6:38 PM\nକଟକ୬|୧ଃ ଟେଲି ଅଭିନେତ୍ରୀ ନିକିତାଙ୍କ ମୃତ୍ୟୁ ଘଟଣାକୁ ୨୪ ଘଣ୍ଟା ବିତିଲାଣି । ହେଲେ ଏବେବି ମୃତ୍ୟୁ ଉପରୁ ହଟିନି ସସପେନ୍ସ । କିଭଳି ନିକିତା ଛାତରୁ ପଡି ମୃତ୍ୟୁବରଣ କଲେ ସେନେଇ ପରିବାର ଲୋକ ମୁହଁ ନଖେ।ଲିବା ଘଟଣାକୁ ଅଧିକ ଜଟିଳ କରୁଛି ।\nକେମିତି ହେଲା ନିକିତାଙ୍କ ମୃତ୍ୟୁ ? କିଏ ତାଙ୍କୁ ଛାତରୁ ଠେଲି ଦେଇଛି । ନା ଅସାବଧାନତା ବଶତଃ ପଡି ଯାଇଥିଲେ ନିକିତା । କେଉଁ ପରିସ୍ଥିତିରେ ରାତି ୮ଟାରେ ଛାତ ଉପରକୁ ଯାଇଥିଲେ ନିକିତା । ଟେଲି ଅଭିନେତ୍ରୀ ନିକିତାଙ୍କ ମୃତ୍ୟୁର ୨୪ ଘଣ୍ଟା ପରେ ବି ଏସବୁ ପ୍ରଶ୍ନର ଉତ୍ତର ମିଳିପାରିନି । ଅଭିନେତ୍ରୀଙ୍କ ମୃତ୍ୟୁକୁ ନେଇ ସ୍ବାମୀ ଲିପୁନ କି ପରିବାରର କୌଣସି ସଦସ୍ୟ ମୁହଁ ଖୋଲୁନାହାନ୍ତି । ଯାହାକୁ ନେଇ ଅଧିକ ଜଟିଳ ହେବାରେ ଲାଗିଛି ଘଟଣା । ଘଟଣା ସମୟରେ ନିକିତାଙ୍କ ସ୍ବାମୀ ଲିପୁନ କୁଆଡେ ଛାତ ଉପରେ ଥିଲେ ବେ।ଲି ଚର୍ଚ୍ଚା ହେଉଛି । ଯାହାକୁ ନେଇ ଲିପୁନଙ୍କ ଉପରେ ଧିରେ ଧିରେ ସନ୍ଦେହ ବଢିବାରେ ଲାଗିଛି । କେଉଁଭଳି ଅବସ୍ଥାରେ ନିକିତା ଛାତ ଉପରୁ ତଳକୁ ପଡିଛନ୍ତି ନଜର ପକାନ୍ତୁ....\nଟେଲିଭିଜନ୍ ଜଗତରେ ପରିଚିତ ଚେହେରା ହେଉଛନ୍ତି ନିକିତା । ତେଣୁ ତାଙ୍କର ମୃତ୍ୟୁ ରହସ୍ୟକୁ ନେଇ ଅଗଣିତ ପ୍ରଶଂସକଙ୍କ ମନରେ ପ୍ରଶ୍ନ ଉଠିବା ସ୍ବାଭାବିକ । ସେପଟେ ନିକିତାଙ୍କ ମୃତ୍ୟୁକୁ ନେଇ କମିଶନରେଟ୍ ପୁଲିସ ନିଜ ଆଡୁ ଏକ ଅପମୃତ୍ୟୁ ମାମଲା ରୁଜୁ କରି ତଦନ୍ତ କରୁଛି । ଶବ ବ୍ୟବଚ୍ଛେଦ ରିପୋର୍ଟରେ ହିଁ ପ୍ରକୃତ ତଥ୍ୟ ପଦାକୁ ଆସିବ ବୋଲି କହିଛନ୍ତି ପୁଲିସ କମିଶନର ।\nନିକିତାଙ୍କ ମୃତ୍ୟୁ ପରେ ତାଙ୍କ ଶ୍ବଶୂର ଘର ଲୋକ ନ ଆସିବା, ଏପଟେ ବାପ ଘର ଲୋକ ପ୍ରତିକ୍ରିୟା ନଦେବା ଘଟଣାକୁ ଜଟିଳତା ଆଡକୁ ଟାଣି ନେଉଛି । ନିକିତାଙ୍କର ମୃତ୍ୟୁ ଏକ ଦୁର୍ଘଟଣା ନା ଏଥିରେ ଅନ୍ୟ କିଛି ଘଟଣା ଲୁଚି ରହିଛି । ଯାହା ଏବେ ବଡ ପ୍ରଶ୍ନ ।
